
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist oma bilansist. Mahakantav vara on Narva Keeltelütseumi kasutuses olev printer ja Narva Lasteaia Kakuke kasutuses olev keedukatel.
Vastavalt Argo Electronics OÜ 16.01.2020 koostatud arvamus-aktile tehnilise seisundi kohta tuvastati, et printeri remont pole selle füüsilise kulumise ja sobivate tarvikute leidmise raskuse tõttu otstarbekas. Küsimust arutati Narva Linnavalitsuse linnavarakomisjoni 13.02.2020. a istungil (protokoll nr 2, punkt 8). Otsustati Linnamajandusametil kontrollida printeri olemasolu ning rahuldada Narva Linnavalitsuse Kultuuriosakonna vara bilansist mahakandmise taotlus. Linnamajandusamet teatas 11.03.2020. a, et kontroll on tehtud.
Vastavalt OÜ Openko 18.02.2020 koostatud tehnilise ülevaatuse aktile tuvastati seadme tehnilise seisundi kontrollimisel, et pikaajalise intensiivse kasutamise tagajärjel on katlasisesed elektriühendused füüsiliselt kulunud ning seadme remont ei ole kõrge maksumuse ja varuosade puudumise tõttu majanduslikult otstarbekas. Küsimust arutati Narva Linnavalitsuse linnavarakomisjoni 13.02.2020. a istungil (protokoll nr 2, punkt 6). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. Otsus

3.1 Tunnistada Narva Keeltelütseumi kasutuses olev vara kõlbmatuks:

· printer HP LJ5100, inventarinumber 0922064975, soetamisaeg 20.02.2006. a, bilansiline maksumus 2 015,55 eurot, kulum 100%.
3.2 Tunnistada Narva Lasteaia Kakuke kasutuses olev vara kõlbmatuks:

· keedukatel Metos KTL 80E, inventarinumber 240228, soetamisaeg 2005. a, bilansiline maksumus 3 561,89 eurot, kulum 100%.
3.3 Kanda korralduse punktides 3.1 ja 3.2 nimetatud vara maha.

4. Rakendussätted 

4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

